	СПРАВКА
ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ОБЩЕСТВЕНИТЕ КОНСУЛТАЦИИ ПО ПРОЕКТ НА РЕШЕНИЕ НА МИНИСТЕРСКИЯ СЪВЕТ ЗА ОДОБРЯВАНЕ НА ПРОЕКТ НА ЗАКОН ЗА ИЗМЕНЕНИЕ НА ЗАКОНА ЗА ДЪРЖАВНИЯ ПЕЧАТ И НАЦИОНАЛНОТО ЗНАМЕ НА РЕПУБЛИКА БЪЛГАРИЯ

	№
	Организация/потребител
/вкл. начина на получаване на предложението/


	Предложения и становища
	Приети/
неприети
	Мотиви

	1. 
	
poptolev-tn
/Становището е публикувано на Портала за обществени консултации /
	Параграф 2 от проекта трябва да отпадне. Той няма нищо общо с материята на променяния закон.
	 Не се приема.
	Целта на обществените консултации е вземане предвид на становището на гражданите и организациите на предприетите нормативни изменения, по съществото на които в случая не е изразено несъгласие.
Както от мотивите, така и от самия текст на § 2 на законопроекта става ясно, че с него се изменя Законът за нотариусите и нотариалната дейност, следователно не може да се приеме, че изменението на изискванията за осъществяване на нотариална дейност няма нищо общо с изменяния закон.
[bookmark: _GoBack]Що се отнася до законодателната техника, окрупняването на законодателните предложения от изпълнителната власт е легитимна и желателна практика, която по никакъв начин не накърнява принципите за откритост, съгласуваност и пр. по чл. 26, ал. 1 ЗНА, доколкото гражданите и организациите са информирани за предмета на измененията и разполагат с пълната възможност да вземат становище по тях.
Следва да се има предвид, че с Решение № 233 на Министерския съвет от 29.03.2024 г. е приет План за намаляване на административната тежест. Планът съдържа общо 235 мерки, които са в следните основни направления: 
1.	отпадане на изискуеми документи;
2.	служебно събиране на информация;
3.	установяването на процедурите по предоставянето на услуги в закон;
4.	намаляване на срокове;
5.	подобряване на дейностите по администриране на регистри и разширяване на тяхната използваемост в административните производства.
Съгласно т. 2 от решението мерките в плана се изпълняват чрез законопроектите, одобрявани от Министерският съвет, независимо дали са включени в законодателната програма на Министерския съвет за съответния период.

	2. 
	
iremairena
/Становището е публикувано на Портала за обществени консултации /



	Извинете, че не е по темата на общественото обсъждане.
Питането ми е, кога ще се промени/допълни в  Закона за държавния печат и национално знаме на Република България отношението към националното знаме. Държавни служители, гвардейци и войски части/пропускам гражданите/ носят знамето както им е удобно. до пилон или до друго място, и за неспазването от тях на размера по Закон. Допълнете  го в закона, за да е ясно, че знамето се носи до пилон по еди кой си начин, става объркване с това как се гледа знамето, кое е отзад, кое е отпред..

2) Националното знаме на Република България е трицветно: бяло, зелено и червено поле, поставени водоравно отгоре надолу. При поставяне на националното знаме във вертикално положение на носещо тяло цветовете се подреждат от ляво на дясно - бяло, зелено, червено, гледано срещу знамето.

Никъде не се споменава как се носи до пилон или друго място - вертикално положение.

Чл. 23. (1) При движение развятото знаме се носи на лявото рамо и се държи с лявата ръка, опъната по дръжката.
(2) При преминаване в тържествен марш знамето се носи отпред с изправена дръжка, която се придържа отдолу с лявата ръка на височина под пояса, а по средата се придържа с дясната ръка, която е на височината на рамото.	
	

	 Не се приема.
	Както е посочено в самия коментар, той излиза извън обхвата на обществената консултация. Освен това то попада извън функционалната компетентност на Министерството на правосъдието.
Местата, на които се издига националното знаме, са уредени в чл. 16 – 20 от закона, а начинът на носенето му в движение – в чл. 23, независимо дали е на пилон. Съгласно чл. 15, ал. 2 и 3 знамето е правоъгълно и лентите са подредени в определена поредност (поначало хоризонтално), откъдето следва и коя страна на знамето е лицева. Следва да се отбележи, че конкретни предложения относно начина на носене на знамето не са отправени.

